DIRECȚIA GENERALĂ BIODIVERSITATE

Nr.: DGB/121705/

**Avizat,**

**SECRETAR DE STAT**

**Robert Eugen SZÉP**

**REFERAT DE APROBARE**

O prioritate majoră în strategia autorității publice centrale pentru protecția mediului este conservarea durabilă a speciilor de floră și faună sălbatice, în conformitate cu prevederile Directivei Consiliului Europei 92/43/CEE privind conservarea habitatelor naturale şi a speciilor de faună şi floră sălbatică.

Prezentul proiect de ordin acordă derogarea pentru capturarea unor exemplare din specii de pești în baza procedurii de acordare a derogărilor de la măsurile de protecție strictă a speciilor de floră și faună sălbatice, în scopul cercetării științifice.

Derogarea este acordată Institutului Național de Cercetare-Dezvoltare pentru Protecția Mediului, iar acțiunile de cercetare vizează monitorizarea stării de conservare a speciilor de sturioni, cu scopul îndeplinirii obiectivelor proiectului “Implementarea unui sistem de monitorizare a sturionilor sălbatici de-a lungul Dunării de Jos” și al proiectului “Danube Region Water Lighthouse Action”.

Totodată, prin adresa nr. 10268/06.04.2023 INCDPM menționează faptul că derogările pentru speciile de sturioni fac obiectul unei cereri de derogare separate, conform dosarului depus de Institut prin adresa nr. 141/08.02.2023, studiul acestor specii reprezentând obiectul mai multor proiecte de cercetare în derulare, inclusiv Proiectului „Completarea nivelului de cunoaștere a biodiversității prin implementarea sistemului de monitorizare a stării de conservare a speciilor și habitatelor de interes comunitar din România și raportarea în baza articolului 17 al Directivei Habitate 92/43/CEE”, SMIS 120009.

La baza elaborării prezentului ordin au stat prevederile at.38 alin.(2) din Ordonanța de urgență a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată prin Legea nr.49/2011,de asemenea, prevederile Ordinului ministrului mediului și al ministrului agriculturii, pădurilor și dezvoltării rurale nr. 203/14/2009 privind procedura de stabilire a derogărilor de la măsurile de protecţie a speciilor de floră şi de faună sălbatice.

Derogările se stabilesc de către autoritatea publică centrală pentru protecţia mediului, cu avizul Academiei Române, anual şi ori de câte ori este nevoie, cu condiţia să nu existe o alternativă acceptabilă, iar măsurile derogatorii să nu fie în detrimentul menţinerii populaţiilor speciilor respective într-o stare de conservare favorabilă în arealul lor natural.

La stabilirea derogării au fost întrunite cumulativ condițiile prevăzute la art.1 alin.(3) din Ordinului ministrului mediului și al ministrului agriculturii, pădurilor și dezvoltării rurale nr.203/14/2009 privind procedura de stabilire a derogărilor de la măsurile de protecţie a speciilor de floră şi de faună, respectiv nu există o alternativă acceptabilă, iar măsurile derogatorii nu sunt în detrimentul menținerii populației într-o stare de conservare favorabilă.

Ținând cont de cele menționate anterior și având avizul favorabil al Academiei Române, nr. 1/05.04.2023, avizul favorabil al Agenției Naționale pentru Arii Naturale Protejate, nr. 24/09.03.2023, avizul favorabil al Administrației Rezervației Biosferei Dela Dunării, nr. 195/22.02.2023, avizul favorabil al Administrației Parcului Natural Balta Mică a Brăilei, nr. 1161/IM/10.05.2023, avizul favorabil al Administrației Parcului ancaNatural Balta Mică a Brăilei, nr. 1161/IM/10.05.2023, s-a elaborat proiectul de Ordin pentru aprobarea derogării în scopul cercetării științifice pentru speciile de pești: *Acipenser gueldenstaedtii, Acipenser ruthenus, Acipenser stellatus, Huso huso,* pe care îl supunem spre aprobare.

DIRECTOR GENERAL

Daniela DRĂCEA

Elaborat: Pasmangiu Ștefan

Consilier, Direcția Generală Biodiversitate